— Трэба разумець, што ёсць два працэсы: інфарматызацыя, якая тычыцца інфраструктуры (тое, што прафесіяналы робяць для прафесіяналаў), і лічбавая трансфармацыя — працэс, які тычыцца ўжо ўсіх сфер жыцця, у тым ліку адукацыі. Працэсы інфарматызацыі ішлі даўно і ўжо прадаставілі магчымую інфраструктуру для новага этапу. Адукацыя — гэта фундамент для эканомікі, тым больш інавацыйнай. Адпаведна, лічбавая трансфармацыя адукацыі — працэс, які павінен ісці зараз і максімальна хутка. Нельга яго ігнараваць ці чакаць, што ён пройдзе міма, а патрэбна ў яго ўключыцца і атрымаць максімальную карысць. Хуткасць успрымання новай рэальнасці — наша канкурэнтная перавага. Лічу, што мы як прадстаўнікі адукацыі павінны быць наватарамі, ініцыятарамі змяненняў, — адзначыў Павел Ліс. — На сёння моцныя ў плане лічбавай трансфармацыі па складзе кадраў Мінск, Брэст і Гродна. У многіх установах адукацыі ёсць вельмі цікавыя падыходы і кропкі росту. Спадзяюся, для іншых гэта стане не крытыкай, а матыватарам, каб узнімацца вышэй.